title: 2011 m. liepos 18 d. Tarybos įgyvendinimo reglamentas (ES) Nr. 723/2011, kuriuo išplečiamas galutinio antidempingo muito, nustatyto Reglamentu (EB) Nr. 91/2009 tam tikroms importuojamoms Kinijos Liaudies Respublikos kilmės geležinėms arba plieninėms tvirtinimo detalėms, taikymas tam tikroms iš Malaizijos siunčiamoms importuojamoms geležinėms arba plieninėms tvirtinimo detalėms, deklaruojamoms arba nedeklaruojamoms kaip Malaizijos kilmės

text:
26.7.2011

               LT

               Europos Sąjungos oficialusis leidinys

               L 194/6

         TARYBOS ĮGYVENDINIMO REGLAMENTAS (ES) Nr. 723/2011
   2011 m. liepos 18 d.
   kuriuo išplečiamas galutinio antidempingo muito, nustatyto Reglamentu (EB) Nr. 91/2009 tam tikroms importuojamoms Kinijos Liaudies Respublikos kilmės geležinėms arba plieninėms tvirtinimo detalėms, taikymas tam tikroms iš Malaizijos siunčiamoms importuojamoms geležinėms arba plieninėms tvirtinimo detalėms, deklaruojamoms arba nedeklaruojamoms kaip Malaizijos kilmės
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos Bendrijos narėmis nesančių valstybių (1) (toliau – pagrindinis reglamentas), ypač į jo 13 straipsnį,
   atsižvelgdama į Europos Komisijos pasiūlymą, pateiktą pasikonsultavus su Patariamuoju komitetu,
   kadangi:
   1.   PROCEDŪRA

   1.1.   Galiojančios priemonės

               (1)

               Taryba Reglamentu (EB) Nr. 91/2009 (2) (toliau – pradinis reglamentas) nustatė 85 % galutinį antidempingo muitą visų kitų bendrovių, išskyrus nurodytąsias minėto reglamento 1 straipsnio 2 dalyje ir 1 priede, importuojamoms tam tikroms Kinijos Liaudies Respublikos (toliau – KLR arba Kinija) geležinėms arba plieninėms tvirtinimo detalėms. Šios priemonės toliau vadinamos galiojančiomis priemonėmis, o tyrimas, po kurio pradiniu reglamentu nustatytos priemonės, toliau vadinamas pradiniu tyrimu.

         1.2.   Tyrimo inicijavimas ex officio

               (2)

               Atlikus pradinį tyrimą, iš Komisijos turimų įrodymų matyti, kad tam tikroms importuojamoms KLR kilmės geležinėms arba plieninėms tvirtinimo detalėms (nagrinėjamasis produktas) nustatytų antidempingo priemonių vengiama produktus perkraunant Malaizijoje.

               (3)

               Iš Komisijos turimų prima facie įrodymų matyti, kad nustačius galiojančias priemones labai pasikeitė su eksportu iš KLR ir Malaizijos į Sąjungą susijusios prekybos pobūdis, ir kad to priežastimi turėtų būti galiojančių priemonių nustatymas. Nebuvo jokios kitos pakankamai pagrįstos priežasties arba pateisinančių aplinkybių, išskyrus galiojančių priemonių nustatymą, kuriomis būtų galima paaiškinti tokį pokytį.

               (4)

               Be to, įrodymai rodė, kad galiojančių priemonių taisomasis poveikis tiek kiekiui, tiek kainai buvo mažinamas. Remiantis įrodymais, produktai, kurių importas iš Malaizijos padidėjo, importuoti mažesne kaina nei atliekant pradinį tyrimą nustatyta nežalinga kaina.

               (5)

               Galiausiai gauta įrodymų, kad iš Malaizijos siunčiamų geležinių arba plieninių tvirtinimo detalių kainoms, palyginti su pradinio tyrimo metu nustatyta panašaus produkto normaliąja verte, buvo taikomas dempingas.

               (6)

               Pasikonsultavusi su Patariamuoju komitetu ir nustačiusi, kad yra pakankamai prima facie įrodymų, pagrindžiančių tyrimo inicijavimą pagal pagrindinio reglamento 13 straipsnį, Komisija Reglamentu (ES) Nr. 966/2010 (3) (toliau – inicijavimo reglamentas) ex officio inicijavo tyrimą. Remdamasi pagrindinio reglamento 13 straipsnio 3 dalimi ir 14 straipsnio 5 dalimi, Komisija inicijavimo reglamentu taip pat nurodė muitinėms registruoti importuojamas geležines arba plienines tvirtinimo detales, siunčiamas iš Malaizijos.

         1.3.   Tyrimas

               (7)

               Komisija KLR ir Malaizijos valdžios institucijoms, šių šalių eksportuojantiems gamintojams ir prekiautojams, žinomiems susijusiems Sąjungos importuotojams ir Sąjungos pramonei oficialiai pranešė apie tyrimo inicijavimą. Komisija išsiuntė klausimynus žinomiems arba per inicijavimo reglamento 19 konstatuojamojoje dalyje nurodytą laikotarpį apie save pranešusiems KLR ir Malaizijos gamintojams (eksportuotojams). Klausimynai buvo išsiųsti ir Sąjungos importuotojams. Suinteresuotosioms šalims buvo suteikta galimybė per inicijavimo reglamente nustatytą laikotarpį raštu pareikšti nuomonę ir prašyti būti išklausytoms.

               (8)

               Apie save pranešė devyniolika eksportuojančių Malaizijos gamintojų, trys eksportuojančių Kinijos gamintojų grupės ir trys nesusiję Sąjungos importuotojai. Keletas kitų bendrovių kreipėsi į Komisiją, tačiau teigė nesančios susijusios su tiriamojo produkto gamyba ar eksportu.

               (9)

               Atsakymus į klausimyną pateikė toliau nurodytos bendrovės, kurių patalpose vėliau surengti tikrinamieji vizitai, išskyrus Menara Kerjaya Fasteners Sdn. Bhd, TR Formac Sdn. Bhd ir Excel Fastener Manufacturing Sdn. Bhd:

                  eksportuojantys Malaizijos gamintojai:

                           —

                              Sofasco Industries (M) Sdn. Bhd, Penang,

                           —

                              Tigges Fastener Technology (M) Sdn. Bhd, Ipoh,

                           —

                              MCP Precision Sdn. Bhd, Penang,

                           —

                              HBS Fasteners Sdn. Bhd, Klang,

                           —

                              TZ Fasteners (M) Sdn. Bhd, Klang,

                           —

                              Menara Kerjaya Fasteners Sdn. Bhd, Penang,

                           —

                              Chin Well Fasteners Company Sdn. Bhd, Penang,

                           —

                              Acku Metal Industries (M) Sdn. Bhd, Penang,

                           —

                              Grand Fasteners Sdn. Bhd, Klang,

                           —

                              Jinfast Industries Sdn. Bhd, Penang,

                           —

                              Andfast Malaysia Sdn. Bhd, Ipoh,

                           —

                              ATC Metal Industrial Sdn. Bhd, Klang,

                           —

                              Pertama Metal Industries Sdn. Bhd, Shah Alam,

                           —

                              Excel Fastener Manufacturing Sdn. Bhd, Ipoh,

                           —

                              TI Metal Forgings Sdn. Bhd, Ipoh,

                           —

                              TR Formac (Malaysia) Sdn. Bhd, Klang,

                           —

                              United Bolt and Nut Sdn. Bhd, Seremban,

                           —

                              Power Steel and Electro Plating Sdn. Bhd, Klang,

                           —

                              KKC Fastener Industry Sdn. Bhd, Melaka.

         1.4.   Tiriamasis laikotarpis

               (10)

               Tiriamasis laikotarpis – laikotarpis nuo 2008 m. sausio 1 d. iki 2010 m. rugsėjo 30 d. (toliau – TL). Buvo surinkti TL duomenys siekiant ištirti, inter alia, tariamus prekybos modelio pokyčius. Buvo surinkta išsamesnių duomenų apie laikotarpį nuo 2009 m. spalio 1 d. iki 2010 m. rugsėjo 30 d., siekiant išnagrinėti galimą galiojančių priemonių taisomojo poveikio mažinimą ir dempingą.

         2.   TYRIMO REZULTATAI

   2.1.   Bendrosios aplinkybės

               (11)

               Vadovaujantis pagrindinio reglamento 13 straipsnio 1 dalimi, priemonių vengimo faktas nagrinėtas paeiliui tiriant, ar pasikeitė prekybos tarp trečiųjų šalių ir Sąjungos pobūdis, ar šis pokytis įvyko dėl praktikos, procesų ar veiklos, kurių negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus muito nustatymą, ar rasta žalos įrodymų ar įrodymų, kad muito taisomasis poveikis sumažėjo panašaus produkto kainos ir (arba) kiekio požiūriu, ir ar rasta dempingo įrodymų atsižvelgiant į pirmiau nustatytą panašaus produkto normaliąją vertę, prireikus vadovaujantis pagrindinio reglamento 2 straipsnio nuostatomis.

         2.2.   Nagrinėjamasis produktas ir panašus produktas

               (12)

               Nagrinėjamasis produktas, kaip apibrėžta atliekant pradinį tyrimą, – tai tam tikros KLR kilmės geležinės arba plieninės tvirtinimo detalės, išskyrus pagamintas iš nerūdijančio plieno, t. y. medsraigčiai (išskyrus stambiuosius medsraigčius su briaunotomis galvutėmis), savisriegiai, kiti sraigtai ir varžtai su galvutėmis (su veržlėmis ir poveržlėmis arba be jų, tačiau išskyrus netuščiavidurio skerspjūvio sraigtus, ištekintus iš juostų, strypų, profilių arba iš vielos, kurių šerdies storis ne didesnis kaip 6 mm, bei sraigtus ir varžtus, skirtus geležinkelio bėgių konstrukcijų sudedamosioms dalims tvirtinti) ir poveržlės, kurių KN kodai šiuo metu yra 7318 12 90, 7318 14 91, 7318 14 99, 7318 15 59, 7318 15 69, 7318 15 81, 7318 15 89, ex 7318 15 90, ex 7318 21 00 ir ex 7318 22 00.

               (13)

               Tiriamasis produktas yra toks pat kaip aprašytasis 12 konstatuojamojoje dalyje, tačiau siunčiamas iš Malaizijos ir deklaruojamas arba nedeklaruojamas kaip Malaizijos kilmės.

               (14)

               Atlikus tyrimą nustatyta, kad iš KLR į Sąjungą eksportuotoms ir iš Malaizijos į Sąjungą išsiųstoms geležinėms arba plieninėms tvirtinimo detalėms yra būdingos tos pačios pagrindinės fizinės ir techninės savybės, ir jos turi tą pačią paskirtį, todėl jas reikia laikyti panašiais produktais, kaip apibrėžta pagrindinio reglamento 1 straipsnio 4 dalyje.

         2.3.   Bendradarbiavimo lygis ir prekybos apimties nustatymas

               (15)

               Kaip nurodyta 9 konstatuojamojoje dalyje, 19 eksportuojančių Malaizijos gamintojų ir trys eksportuojantys Kinijos gamintojai bendradarbiavo pateikdami atsakymus į klausimyną.

               (16)

               Pateikusi atsakymus į klausimyną, viena Malaizijos bendrovė Komisijai pranešė, kad nutraukė veiklą, todėl baigia ir bendradarbiavimą.

               (17)

               Kitų kelių Malaizijos bendrovių atveju nustatyta, kad pagrindinio reglamento 18 straipsnio 1 dalis gali būti pagrįstai taikoma dėl 32–60 konstatuojamosiose dalyse nurodytų priežasčių.

               (18)

               Kaip nurodyta COMEXT, TL bendradarbiaujančių eksportuojančių Malaizijos gamintojų eksportas sudarė 55 % bendro tiriamojo produkto eksporto iš Malaizijos į Sąjungą. Bendras eksporto kiekis pagrįstas COMEXT duomenimis.

               (19)

               KLR gamintojų ir (arba) eksportuotojų bendradarbiavimo lygis buvo žemas – tik trys eksportuotojai ir (arba) gamintojai pateikė atsakymus į klausimyną. Be to, nei viena iš šių bendrovių nagrinėjamojo produkto neeksportavo į Sąjungą arba Malaiziją. Todėl, remiantis bendradarbiaujančių šalių pateikta informacija, neįmanoma tiksliai apskaičiuoti nagrinėjamojo produkto eksporto iš KLR kiekio.

               (20)

               Atsižvelgiant į tai, išvados dėl tam tikrų geležinių arba plieninių tvirtinimo detalių importo į Sąjungą ir nagrinėjamojo produkto eksporto iš KLR į Malaiziją turėjo būti daromos iš dalies remiantis faktais, nustatytais pagal pagrindinio reglamento 18 straipsnį. Bendras importo į Sąjungą iš KLR kiekis buvo nustatomas pagal COMEXT duomenis. Bendras eksporto iš KLR į Malaiziją kiekis buvo nustatomas pagal Kinijos ir Malaizijos nacionalinius statistinius duomenis. Be to, atliktas duomenų kryžminis patikrinimas, remiantis Malaizijos muitinės pateiktais išsamiais duomenimis apie importą ir eksportą.

               (21)

               Į Malaizijos ir Kinijos nurodytus statistinius duomenis apie importo kiekį įtraukta didesnė produktų grupė nei nagrinėjamasis produktas ar tiriamasis produktas. Tačiau pagal COMEXT duomenis ir patikrintus duomenis apie Kinijos ir Malaizijos tvirtinimo detalių gamintojus galima nustatyti, kad didelė dalis šio importo – tai nagrinėjamojo produkto importas. Todėl pagal šiuos duomenis gali būti nustatyti prekybos pobūdžio pokyčiai ir atliktas kryžminis patikrinimas remiantis kitais duomenimis, pavyzdžiui, pateiktais bendradarbiaujančių eksportuojančių gamintojų ir importuotojų.

         2.4.   Prekybos pobūdžio pokytis

               (22)

               2009 m. sausio mėn. nustačius pradines priemones, labai sumažėjo nagrinėjamojo produkto importas į Sąjungą iš Kinijos.

               (23)

               Kita vertus, 2009–2010 m. labai padidėjo bendras tiriamojo produkto importo į Sąjungą iš Malaizijos kiekis. Iš COMEXT duomenų ir bendradarbiaujančių bendrovių pateiktų duomenų matyti, kad eksporto iš Malaizijos į Sąjungą kiekis tais metais padidėjo, nors ankstesniais metais jis buvo stabilus.

               (24)

               1 lentelėje pateikiamas tam tikrų geležinių arba plieninių tvirtinimo detalių kiekis, importuotas į Sąjungą iš KLR ir Malaizijos po priemonių nustatymo 2009 m.:

                  1   lentelė

                  Tam tikrų geležinių arba plieninių tvirtinimo detalių importo į Sąjungą raida nustačius priemones

                           Importo kiekis tonomis

                           2008

                           2009

                           2009 10 1–2010 9 30

                           KLR

                           432 049

                           64 609

                           27 000

                           Bendro importo dalis

                           82,2 %

                           38,0 %

                           15,4 %

                           Malaizija

                           8 791

                           31 050

                           89 000

                           Bendro importo dalis

                           1,7 %

                           18,3 %

                           50,9 %

                              Šaltinis: COMEXT, Malaizijos ir Kinijos statistiniai duomenys.

               (25)

               Iš pirmiau pateiktų duomenų aiškiai matyti, kad nuo 2009 m. Malaizijos eksportuotojai pardavė kur kas daugiau produktų nei Kinijos eksportuotojai, o kai kuriais atvejais pastaruosius net visai išstūmė iš Sąjungos rinkos. Nustačius priemones, Kinijos importas į Sąjungą gerokai sumažėjo (94 %).

               (26)

               Taip pat galima pastebėti, kad tuo pačiu laikotarpiu labai padidėjo tvirtinimo detalių eksportas iš Kinijos į Malaiziją – nuo palyginti nedidelio kiekio 2008 m. (8 829 tonos) iki 89 471 tonos TL:

                  2   lentelė

                  Tvirtinimo detalių importas į Malaiziją iš Kinijos nuo 2008 m.

                           2008

                           2009

                           2009 10 1–2010 9 30

                           Importas (metrinių tonų)

                           8 829

                           61 973

                           89 471

                              Pokytis per metus (%)

                              600 %

                              45 %

                              Indeksas (2008 m. – 100)

                              100

                              700

                              1 013

                              Šaltinis: Malaizijos muitinės statistiniai duomenys.

               (27)

               Siekiant nustatyti tam tikrų geležinių arba plieninių tvirtinimo detalių prekybos srautų iš Kinijos į Malaiziją tendenciją, nagrinėti Malaizijos ir Kinijos statistiniai duomenys. Šie abiejų šalių statistiniai duomenys susiję tik su aukštesnio, nei nagrinėjamasis produktas, lygio produktų grupe. Tačiau pagal COMEXT duomenis ir patikrintus duomenis apie Kinijos ir Malaizijos tvirtinimo detalių gamintojus nustatyta, kad didelė dalis šio importo – tai nagrinėjamojo produkto importas, todėl į šiuos duomenis galima atsižvelgti.

               (28)

               Iki priemonių nustatymo 2009 m. bendradarbiaujančių Malaizijos gamintojų bendros gamybos apimties pokytis buvo sąlyginai nedidelis. Tačiau po to Malaizijos gamintojai labai padidino gamybos apimtį:

                  3   lentelė

                  Bendradarbiaujančių Malaizijos bendrovių gaminamo tiriamojo produkto gamyba

                           2008

                           2009

                           2009 10 1– 2010 9 30

                           Gamybos apimtis (MT)

                           38 763

                           33 758

                           61 262

                              Šaltinis: bendradarbiaujančių gamintojų pateikta informacija.

         2.5.   Išvada dėl prekybos pobūdžio pokyčio

               (29)

               Po pradinių priemonių nustatymo dėl bendro eksporto iš Kinijos į Sąjungą sumažėjimo nuo 2009 m. ir tuo pačiu metu padidėjusio eksporto iš Malaizijos ir iš KLR į Malaiziją, pasikeitė šių šalių tarpusavio prekybos ir prekybos su Sąjunga pobūdis.

         2.6.   Vengimo pobūdis

               (30)

               Pagrindinio reglamento 13 straipsnio 1 dalyje reikalaujama, kad prekybos pobūdžio pokytis būtų susijęs su veiksmais, procesu ar veikla, kurios negalima paaiškinti jokia kita pakankamai pagrįsta priežastimi ar pateisinančiomis ekonominėmis aplinkybėmis, išskyrus muito nustatymą. Veiksmams, procesui ar veiklai priskiriamas, inter alia, produktų, kuriems taikomos priemonės, siuntimas per trečiąsias šalis ir surinkimo operacijos Sąjungoje ar trečiojoje šalyje, surenkant produktą iš sudedamųjų dalių. Šiuo atveju surinkimo operacija yra apibrėžta vadovaujantis pagrindinio reglamento 13 straipsnio 2 dalimi.

               (31)

               Atlikus tyrimą nustatyta, kad kai kurie Sąjungos importuotojai Kinijos kilmės tvirtinimo detalių įsigijo iš Malaizijos eksportuotojų, nebendradarbiaujančių atliekant šį tyrimą. Atlikus šios informacijos kryžminį patikrinimą remiantis Malaizijos prekybos duomenų bazių duomenimis, paaiškėjo, kad bent jau dalis šių nebendradarbiaujančių bendrovių eksportuotų tvirtinimo detalių iš tiesų buvo pagamintos KLR.

               (32)

               Be to, kaip išsamiai išdėstyta 52–58 konstatuojamosiose dalyse, kai kurie bendradarbiaujantys Malaizijos gamintojai pateikė klaidingos informacijos, visų pirma apie Kinijos gamintojų, iš Kinijos importuotų gatavų gaminių ir į Sąjungą eksportuoto tiriamojo produkto kilmės ryšį. Nustatyta, kad keletas jų į Sąjungą eksportavo Kinijos kilmės geležines arba plienines tvirtinimo detales. Tai patvirtina ir išvados dėl prekybos pobūdžio pokyčio, kaip nurodyta 29 konstatuojamojoje dalyje.

               (33)

               2009 m. Europos kovos su sukčiavimu tarnyba (OLAF) pradėjo tyrimą dėl to paties produkto tariamo perkrovimo Malazijoje. Be to, atlikus tyrimą paaiškėjo, kad tuo pat metu Malaizijos institucijos atliko tyrimą dėl galimo vengimo ir padarė išvadą, kad kelios bendrovės, daugiausia prekiautojai, sukčiavo reeksportuodami iš KLR į Malaiziją importuotas tam tikras geležines ir plienines tvirtinimo detales ir klastodami šių produktų kilmę.

               (34)

               Todėl pasitvirtino, kad Kinijos kilmės produktai buvo perkraunami Malazijoje.

               (35)

               Viena patikrinta bendrovė tvirtinimo detales gamino ne iš žaliavų, t. y. vielos strypų, o iš pusiau gatavų ruošinių, t. y. iš supjaustytų, termiškai neapdorotų ar nepadengtų vielos strypų su galvute, tačiau be sriegio. Tačiau TL ši bendrovė eksporto nevykdė. Kita bendrovė tvirtinimo detales gamino daugiausia iš vielos strypų, tačiau kai kurie buvo gaminami ir iš pusiau gatavų ruošinių. Remiantis pagrindinio reglamento 13 straipsnio 2 dalies nuostatomis, nustatyta, kad ši bendrovė muitų nevengė, kaip išsamiau paaiškinta 62 ir 63 konstatuojamosiose dalyse.

         2.7.   Jokios kitos pakankamai pagrįstos priežasties ar pateisinančių ekonominių aplinkybių, išskyrus antidempingo muito nustatymą, nebuvimas

               (36)

               Atlikus tyrimą nenustatyta jokių kitų pagrįstų perkrovimo priežasčių ar jį pateisinančių ekonominių aplinkybių, išskyrus galiojančių tam tikroms KLR kilmės geležinėms arba plieninėms tvirtinimo detalėms taikomų priemonių vengimą. Išskyrus muitą, daugiau nenustatyta nieko, kas kompensuotų nagrinėjamojo produkto siuntimo iš KLR į Malaiziją išlaidas, visų pirma susijusias su transportavimu ir perkrovimu.

         2.8.   Antidempingo muito taisomojo poveikio mažinimas

               (37)

               Siekiant įvertinti, ar tam tikroms KLR kilmės geležinėms arba plieninėms tvirtinimo detalėms taikomų galiojančių priemonių taisomasis poveikis tiek kiekiui, tiek kainai sumažėjo dėl importuotų produktų, remtasi bendradarbiaujančių eksportuojančių gamintojų ir COMEXT duomenimis, pripažintais patikimiausiais duomenimis apie nebendradarbiaujančių bendrovių eksportuotų produktų kiekį ir kainas. Šiuo būdu nustatytos kainos buvo palygintos su žalos pašalinimo lygiu, kuris Sąjungos gamintojams nustatytas pradinio reglamento 226 konstatuojamojoje dalyje.

               (38)

               Nustatyta, kad labai padidėjo importo iš Malaizijos kiekis. Importo padidėjimą panašiai patvirtina ir apytikriai apskaičiuotas Sąjungos suvartojimas TL. Palyginus pradiniame reglamente nustatytą žalos pašalinimo lygį ir eksporto kainos svertinį vidurkį matyti, kad produktai buvo priverstinai parduoti daug mažesne kaina. Todėl padaryta išvada, kad galiojančių priemonių taisomasis poveikis kiekiui ir kainai buvo sumažintas.

         2.9.   Dempingo įrodymai

               (39)

               Galiausiai, vadovaujantis pagrindinio reglamento 13 straipsnio 1 ir 2 dalimis, buvo ištirta, ar yra įrodymų, kad, atsižvelgiant į panašiems produktams pirmiau nustatytą normaliąją vertę, yra vykdomas dempingas.

               (40)

               Pradiniame reglamente normalioji vertė buvo nustatyta remiantis kainomis Indijoje, kuri atliekant minėtą tyrimą buvo pasirinkta kaip tinkama rinkos ekonomikos šalis, analogiška KLR. Buvo nutarta, kad reikėtų naudoti pirmiau nustatytą normaliąją vertę, remiantis pagrindinio reglamento 13 straipsnio 1 dalimi.

               (41)

               Didelė dalis Malaizijos eksporto priklausė nebendradarbiaujantiems gamintojams arba bendradarbiaujantiems gamintojams, pateikusiems klaidingos informacijos. Dėl šios priežasties, siekiant nustatyti Malaizijos eksporto kainas, nutarta remtis turimais faktais, t. y. tam tikrų geležinių arba plieninių tvirtinimo detalių vidutine eksporto kaina TL, kaip nurodyta COMEXT.

               (42)

               Siekiant teisingai palyginti normaliąją vertę ir eksporto kainą, koreguojant pagal pagrindinio reglamento 2 straipsnio 10 dalį buvo deramai atsižvelgta į skirtumus, darančius poveikį kainoms ir kainų palyginamumui. Koreguojant buvo atsižvelgta ir į netiesioginių mokesčių, transporto ir draudimo išlaidų skirtumus, remiantis vidutinėmis bendradarbiaujančių Malaizijos gamintojų ir (arba) eksportuotojų išlaidomis TL.

               (43)

               Vadovaujantis pagrindinio reglamento 2 straipsnio 11 ir 12 dalimis, dempingas buvo apskaičiuotas palyginus pradiniame reglamente nustatytą normaliosios vertės svertinį vidurkį ir eksporto kainų svertinį vidurkį TL, išreikštus CIF kainos Sąjungos pasienyje prieš sumokant muitą procentais.

               (44)

               Tai, kad dempingas buvo vykdomas, nustatyta palyginus taip nustatytus normaliosios vertės svertinį vidurkį ir eksporto kainų svertinį vidurkį.

         3.   PRIEMONĖS

               (45)

               Atsižvelgiant į tai, kas išdėstyta, padaryta išvada, kad galutinių antidempingo muitų, taikomų tam tikrų KLR kilmės geležinių arba plieninių tvirtinimo detalių importui, buvo vengiama produktus perkraunant Malazijoje, remiantis pagrindinio reglamento 13 straipsnio 1 dalimi.

               (46)

               Remiantis pagrindinio reglamento 13 straipsnio 1 dalies pirmuoju sakiniu, importuojamam KLR kilmės nagrinėjamajam produktui nustatytų galiojančių priemonių taikymas turėtų būti išplėstas tam pačiam iš Malaizijos siunčiamam importuojamam produktui, deklaruojamam arba nedeklaruojamam kaip Malaizijos kilmės.

               (47)

               Visų pirma, atsižvelgiant į mažą eksportuojančių Kinijos gamintojų bendradarbiavimo lygį, priemonė, kurios taikymas turi būti išplėstas, turėtų būti Reglamento (EB) Nr. 91/2009 1 straipsnio 2 dalyje „visoms kitoms bendrovėms“ nustatyta priemonė, t. y. galutinis 85 % antidempingo muitas, taikomas neto kainai Sąjungos pasienyje prieš sumokant muitą.

               (48)

               Vadovaujantis pagrindinio reglamento 13 straipsnio 3 dalimi ir 14 straipsnio 5 dalimi, kuriose nustatyta, kad bet kokia priemonė, kurios taikymo sritis buvo išplėsta, turėtų būti taikoma į Sąjungą įvežtiems ir pagal inicijavimo reglamentą registruotiems importuotiems produktams, turėtų būti surinkti muitai už minėtąsias tam tikras registruotas importuotas geležines arba plienines tvirtinimo detales, siųstas iš Malaizijos.

         4.   PRAŠYMAI NETAIKYTI PRIEMONIŲ

               (49)

               Vadovaudamosi pagrindinio reglamento 13 straipsnio 4 dalimi, 19 klausimyno atsakymus pateikusių Malaizijos bendrovių paprašė joms netaikyti priemonių, kurių taikymas gali būti išplėstas.

               (50)

               Kaip paaiškinta 16 konstatuojamojoje dalyje, viena iš šių bendrovių vėliau nutraukė bendradarbiavimą ir atsiėmė prašymą netaikyti priemonių.

               (51)

               Nustatyta, kad TL dvi bendrovės neeksportavo produkto, tad nebuvo galima padaryti išvadų dėl jų veiklos. Todėl šiuo etapu šių bendrovių prašymai netaikyti priemonių negali būti patenkinti. Tačiau jeigu paaiškėtų, kad, išplėtus galiojančių antidempingo priemonių taikymą, pagrindinio reglamento 11 straipsnio 4 dalies ir 13 straipsnio 4 dalies sąlygos yra tenkinamos, bendrovės gali prašyti peržiūrėti jų padėtį.

               (52)

               Kadangi Sąjungos pramonės atstovai nepareikalavo registruoti importo, viena iš minėtų bendrovių suabejojo, ar, inicijavimo reglamentu nurodžius registruoti importą, buvo paisoma pagrindinio reglamento 14 straipsnio 5 dalies antrojo sakinio. Tačiau Komisija šį priemonių vengimo tyrimą inicijavo ex officio, remdamasi pagrindinio reglamento 13 straipsnio 3 dalimi kartu su 14 straipsnio 5 dalies pirmuoju sakiniu. Todėl šiuo atveju nesvarbus pagrindinio reglamento 14 straipsnio 5 dalies antrasis sakinys. Kitoks aiškinimas reikštų, kad pagrindinio reglamento 13 straipsnio 3 dalis, kuria nustatoma, kad Komisija gali ex officio tirti galimus vengimo atvejus, netektų prasmės.

               (53)

               Ta pati bendrovė taip pat teigė, kad nebuvo konsultuotasi su Patariamuoju komitetu, kaip nurodyta pagrindinio reglamento 14 straipsnio 5 dalies pirmajame sakinyje. Tačiau, vadovaujantis pagrindinio reglamento 13 straipsnio 3 dalimi ir 14 straipsnio 5 dalimi, Komisija tyrimą inicijavo pasikonsultavusi su Patariamuoju komitetu, net jeigu tai nebuvo aiškiai paminėta inicijavimo reglamente.

               (54)

               Nustatyta, kad septynios bendrovės pateikė neteisingą arba klaidingą informaciją. Vadovaujantis pagrindinio reglamento 18 straipsnio 4 dalimi, šioms bendrovėms buvo pranešta, kad ketinama nepaisyti jų pateiktos informacijos, ir suteiktas laikotarpis, per kurį buvo galima pateikti papildomus paaiškinimus.

               (55)

               Buvo pateikti papildomi paaiškinimai, tačiau jie nebuvo pakankami, kad būtų galima pakeisti išvadas, kad šios bendrovės klaidino atliekant tyrimą. Todėl, vadovaujantis pagrindinio reglamento 18 straipsnio 1 dalimi, išvados dėl šių bendrovių buvo paremtos turimais faktais.

               (56)

               Nustatyta, kad dvi iš šių septynių bendrovių nuslėpė iš KLR importuotus gatavus gaminius. Be to, viena iš šių bendrovių klastojo sąskaitas faktūras. Paaiškėjo, kad su šia bendrove yra susijusi kita tvirtinimo detales gaminanti ir eksportuojanti Malaizijos bendrovė, prašiusi netaikyti priemonių.

               (57)

               Nustatyta, kad kitos dvi bendrovės nuslėpė savo ryšį su tam tikrų geležinių ir plieninių tvirtinimo detalių gamintoju iš Kinijos.

               (58)

               Galiausiai nustatyta, kad dar dvi bendrovės, kurių gamybos pajėgumai neatitiko to, ką jos eksportavo, nuslėpė tarpusavio ryšį ir trukdė tyrimui, nepateikdamos reikiamos informacijos.

               (59)

               Atsižvelgiant į išvadas dėl prekybos pobūdžio pokyčio ir perkrovimo veiklos, kaip nurodyta 22–34 konstatuojamosiose dalyse, į klaidingos informacijos pobūdį, kaip nurodyta 56–58 konstatuojamosiose dalyse, ir vadovaujantis pagrindinio reglamento 13 straipsnio 4 dalimi, negalima patenkinti šių septynių bendrovių prašymų netaikyti priemonių.

               (60)

               Viena bendrovė negalėjo parodyti tvirtinimo detalių gamybos patalpų ir atsisakė pateikti sąskaitas. Be to, rasti įrodymai rodo, kad TL ji vykdė perkrovimo veiklą. Todėl, vadovaujantis 13 straipsnio 4 dalimi, bendrovės prašymas netaikyti priemonių negalėjo būti patenkintas.

               (61)

               Nustatyta, kad likę aštuoni eksportuojantys Malaizijos gamintojai nevengė muitų, todėl šioms bendrovėms priemonės gali būti netaikomos.

               (62)

               Nustačius galiojančias priemones, vieną iš šių aštuonių bendrovių įsteigė patronuojančioji Kinijos bendrovė, kuriai jos yra taikomos. Patronuojančioji Kinijos bendrovė palaipsniui perkėlė dalį savo įrangos į Malaiziją, kad galėtų iš šios šalies aprūpinti produktais ES rinką. Veiklos pradžioje bendrovė kai kurias tvirtinimo detales gamino iš produktui gaminti skirtų pusiau gatavų gaminių, kuriuos siųsdavo patronuojančioji Kinijos bendrovė. Vėliau, perkėlus daugiau įrangos, tačiau vis dar TL, tvirtinimo detalės iš esmės buvo gaminamos iš neapdorotų plieninių vielos strypų, kuriuos taip pat siųsdavo patronuojančioji Kinijos bendrovė.

               (63)

               Iš pradžių manyta, kad šios bendrovės prašymas netaikyti priemonių turėtų būti atmestas. Tačiau atsižvelgiant į atskleidus faktus gautas pastabas, tarp kita ko, į pridėtinę produkto vertę Malaizijoje, padaryta išvada, kad bendrovė neprisidėjo prie muitų vengimo. Todėl šios bendrovės prašymas netaikyti priemonių gali būti patenkintas.

               (64)

               Dar viena iš šių aštuonių bendrovių taip pat yra susijusi su bendrove KLR, kuriai taikomos pradinės priemonės. Tačiau 1998 m. šią Malaizijos bendrovę įsteigė verslininkai iš Taivano; vėliau, tačiau dar prieš įsigaliojant KLR taikomoms priemonėms, KLR jie įkūrė patronuojamąją bendrovę. Nėra įrodymų, kad, remiantis pagrindinio reglamento 13 straipsnio 4 dalimi, šie ryšiai buvo užmegzti arba naudojami tam, kad būtų vengiama priemonių, taikomų importuojamiems KLR kilmės produktams.

               (65)

               Manoma, kad šiuo atveju būtina nustatyti specialias priemones, kuriomis būtų užtikrinta, kad minėtos išimtys būtų tinkamai taikomos. Šios specialios priemonės – tai galiojančios komercinės sąskaitos faktūros, atitinkančios šio reglamento priede nurodytus reikalavimus, pateikimas valstybių narių muitinėms. Be tokios sąskaitos faktūros importuojamiems produktams turi būti taikomas išplėstasis antidempingo muitas.

               (66)

               Kitų gamintojų, kurie atliekant šį tyrimą apie save nepranešė, TL neeksportavo tiriamojo produkto ir ketina pateikti prašymą netaikyti išplėstojo antidempingo muito, remiantis pagrindinio reglamento 11 straipsnio 4 dalimi ir 13 straipsnio 4 dalimi, bus paprašyta pateikti atsakymus į klausimyną, kad Komisija galėtų įvertinti minėtus prašymus. Paprastai Komisija taip pat atliktų tikrinamąjį vizitą vietoje. Jeigu paisoma pagrindinio reglamento 11 straipsnio 4 dalyje ir 13 straipsnio 4 dalyje pateiktų sąlygų, gali būti pagrįstai atleidžiama nuo muitų.

               (67)

               Kai priemonės gali būti pagrįstai netaikomos, Komisija, pasikonsultavusi su Patariamuoju komitetu, atitinkamai pasiūlys iš dalies pakeisti šį reglamentą. Vėliau bus stebima, kaip suteiktos išimtys yra taikomos, siekiant užtikrinti, kad būtų laikomasi reglamente nustatytų reikalavimų.

         5.   INFORMACIJOS ATSKLEIDIMAS

               (68)

               Visoms suinteresuotosioms šalims buvo pranešta apie esminius faktus ir aplinkybes, kuriais remiantis prieita prie pirmiau išdėstytų išvadų, ir jos buvo paragintos pateikti pastabas. Žodžiu ir raštu šalių pateiktos pastabos buvo apsvarstytos. Išskyrus bendrovės pateiktas pastabas, kurios yra nurodytos 62 ir 63 konstatuojamosiose dalyse, nė vienas iš argumentų nėra pakankamai svarus, kad būtų galima pakeisti galutines išvadas,

         PRIĖMĖ ŠĮ REGLAMENTĄ:
   1 straipsnis
   1.   Visoms kitoms bendrovėms taikomo galutinio antidempingo muito, nustatyto Reglamento (EB) Nr. 91/2009 1 straipsnio 2 dalimi importuojamoms tam tikroms Kinijos Liaudies Respublikos kilmės geležinėms arba plieninėms tvirtinimo detalėms, išskyrus pagamintas iš nerūdijančio plieno, t. y. medsraigčiams (išskyrus stambiuosius medsraigčius su briaunotomis galvutėmis), savisriegiams, kitiems sraigtams ir varžtams su galvutėmis (su veržlėmis ir poveržlėmis arba be jų, tačiau išskyrus netuščiavidurio skerspjūvio sraigtus, ištekintus iš juostų, strypų, profilių arba iš vielos, kurių šerdies storis ne didesnis kaip 6 mm, bei sraigtus ir varžtus, skirtus geležinkelio bėgių konstrukcijų sudedamosioms dalims tvirtinti) ir poveržlėms, taikymas išplečiamas iš Malaizijos siunčiamoms geležinėms arba plieninėms tvirtinimo detalėms, išskyrus pagamintas iš nerūdijančio plieno, t. y. medsraigčiams (išskyrus stambiuosius medsraigčius su briaunotomis galvutėmis), savisriegiams, kitiems sraigtams ir varžtams su galvutėmis (su veržlėmis ir poveržlėmis arba be jų, tačiau išskyrus netuščiavidurio skerspjūvio sraigtus, ištekintus iš juostų, strypų, profilių arba iš vielos, kurių šerdies storis ne didesnis kaip 6 mm, bei sraigtus ir varžtus, skirtus geležinkelio bėgių konstrukcijų sudedamosioms dalims tvirtinti) ir poveržlėms, deklaruojamoms arba nedeklaruojamoms kaip Malaizijos kilmės, kurių KN kodai šiuo metu yra ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 ir ex 7318 22 00 (TARIC kodai 7318129011, 7318129091, 7318149111, 7318149191, 7318149911, 7318149991, 7318155911, 7318155961, 7318155981, 7318156911, 7318156961, 7318156981, 7318158111, 7318158161, 7318158181, 7318158911, 7318158961, 7318158981, 7318159021, 7318159071, 7318159091, 7318210031, 7318210095, 7318220031 ir 7318220095), išskyrus gaminamas toliau nurodytų bendrovių:

               Bendrovė

                  Papildomas TARIC kodas

                  Acku Metal Industries (M) Sdn. Bhd

               B123

                  Chin Well Fasteners Company Sdn. Bhd

               B124

                  Jinfast Industries Sdn. Bhd

               B125

                  Power Steel and Electro Plating Sdn. Bhd

               B126

                  Sofasco Industries (M) Sdn. Bhd

               B127

                  Tigges Fastener Technology (M) Sdn. Bhd

               B128

                  TI Metal Forgings Sdn. Bhd

               B129

                  United Bolt and Nut Sdn. Bhd

               B130

         2.   Šio straipsnio 1 dalyje nurodytoms konkrečioms bendrovėms arba bendrovėms, kurioms Komisija suteikė leidimą pagal 2 straipsnio 2 dalį, suteiktos išimtys taikomos tuo atveju, jei valstybių narių muitinėms pateikiama priede nustatytus reikalavimus atitinkanti galiojanti prekybinė sąskaita faktūra. Nepateikus tokios sąskaitos faktūros, taikomas šio straipsnio 1 dalyje nustatytas antidempingo muitas.
   3.   Surenkamas muitas, kurio taikymas išplėstas šio straipsnio 1 dalimi, mokėtinas už importuojamus produktus, siunčiamus iš Malaizijos, deklaruojamus arba nedeklaruojamus kaip Malaizijos kilmės ir užregistruotus pagal Reglamento (ES) Nr. 966/2010 2 straipsnį ir Reglamento (EB) Nr. 1225/2009 13 straipsnio 3 dalį ir 14 straipsnio 5 dalį, išskyrus 1 dalyje išvardytų bendrovių pagamintus produktus.
   4.   Jeigu nenurodyta kitaip, taikomos muitus reglamentuojančios galiojančios nuostatos.
   2 straipsnis
   1.   Prašymai atleisti nuo muito, kurio taikymas išplėstas 1 straipsniu, pateikiami raštu viena iš oficialiųjų Europos Sąjungos kalbų ir turi būti pasirašyti prašymą netaikyti priemonių teikiančios bendrovės įgalioto asmens. Prašymas turi būti siunčiamas šiuo adresu

               European Commission

               Directorate General for Trade

               Directorate H

               Office: N-105 04/92

               1049 Brussels

               Belgium

               Faksas 32 22956505

         2.   Vadovaudamasi Reglamento (EB) Nr. 1225/2009 13 straipsnio 4 dalimi, Komisija, pasikonsultavusi su Patariamuoju komitetu, gali priimti sprendimą, kuriuo leidžiama bendrovių, nevengiančių Reglamentu (EB) Nr. 91/2009 nustatytų antidempingo priemonių, importuojamiems produktams netaikyti muito, kurio taikymas išplėstas 1 straipsniu.
   3 straipsnis
   Muitinėms pavedama nutraukti importuojamų produktų registraciją, nustatytą vadovaujantis Reglamento (ES) Nr. 966/2010 2 straipsniu.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 18 d.

            Tarybos vardu

            Pirmininkas

         M. DOWGIELEWICZ

      (1)  OL L 343, 2009 12 22, p. 51.

      (2)  OL L 29, 2009 1 31, p. 1.

      (3)  OL L 282, 2010 10 28, p. 29.

      PRIEDAS
      1 straipsnio 2 dalyje nurodytoje galiojančioje komercinėje sąskaitoje faktūroje turi būti ši komercinę sąskaitą faktūrą išrašiusios bendrovės atstovo pasirašyta deklaracija:

                  1)

                  komercinę sąskaitą faktūrą išrašiusios bendrovės atstovo vardas, pavardė ir pareigos;

                  2)

                  ši deklaracija: „Patvirtinu, kad (kiekis) šioje sąskaitoje faktūroje nurodytų (nagrinėjamasis produktas) (papildomas TARIC kodas), parduotų eksportui į Europos Sąjungą, pagamino (bendrovės pavadinimas ir adresas, nagrinėjamosios šalies pavadinimas). Patvirtinu, kad šioje sąskaitoje faktūroje pateikta informacija yra išsami ir teisinga.“;

                  3)

                  data ir parašas.


title: 2012 m. spalio 12 d. Komisijos įgyvendinimo reglamentas (ES) Nr. 938/2012, kuriuo nustatomos palūkanų normos, taikytinos apskaičiuojant EŽŪGF intervencinių supirkimo, laikymo ir realizavimo priemonių finansines išlaidas 2013 ataskaitiniais metais

text:
13.10.2012

               LT

               Europos Sąjungos oficialusis leidinys

               L 280/3

         KOMISIJOS ĮGYVENDINIMO REGLAMENTAS (ES) Nr. 938/2012
   2012 m. spalio 12 d.
   kuriuo nustatomos palūkanų normos, taikytinos apskaičiuojant EŽŪGF intervencinių supirkimo, laikymo ir realizavimo priemonių finansines išlaidas 2013 ataskaitiniais metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 3 straipsnio 3 dalį,
   kadangi:

               (1)

               2006 m. birželio 21 d. Komisijos reglamento (EB) Nr. 884/2006, nustatančio Tarybos reglamento (EB) Nr. 1290/2005 nuostatų dėl intervencinių priemonių finansavimo iš EŽŪOGF ir valstybių narių mokėjimo agentūrų saugojimo valstybės sandėliuose operacijų apskaitos taikymo taisykles (2) 4 straipsnio 1 dalies a punkte numatyta, kad valstybėms narėms perkant produktus patirtos finansinės išlaidos nustatomos pagal to reglamento IV priede nustatytus metodus;

               (2)

               Reglamento (EB) Nr. 884/2006 IV priedo I.1 punkto pirmoje pastraipoje numatyta, kad susijusios finansinės išlaidos apskaičiuojamos taikant Komisijos kiekvienų finansinių metų pradžioje nustatytą nekintamą palūkanų normą. Ši palūkanų norma atitinka Euribor trijų mėnesių ir dvylikos mėnesių palūkanų normos vidurkį, nustatomą per šešis mėnesius iki informuojant valstybes nares, kaip nurodyta pirmiau minėto IV priedo I.2 punkto pirmoje pastraipoje, šias palūkanas paskirstant vieno trečdalio ir dviejų trečdalių santykiu. Ta norma turi būti nustatyta EŽŪGF kiekvienų finansinių metų pradžioje;

               (3)

               pranešta palūkanų norma turi būti nustatyta remiantis Reglamento (EB) Nr. 884/2006 IV priedo I.2 punkto antra pastraipa, jei valstybės narės pranešta palūkanų norma yra žemesnė nei Sąjungos nustatyta nekintama palūkanų norma;

               (4)

               remiantis Reglamento (EB) Nr. 884/2006 IV priedo I.2 punkto trečia pastraipa, jei valstybė narė nepateikė jokio pranešimo pirmiau minėto IV priedo I.2 punkto pirmoje pastraipoje nurodyta forma ir iki toje pastraipoje nurodyto termino, laikoma, kad tai valstybei narei taikoma 0 % palūkanų norma. Jei valstybė narė praneša, kad ji neturėjo jokių su palūkanomis susijusių išlaidų, nes ji ataskaitiniu laikotarpiu savo viešuosiuose sandėliuose žemės ūkio produktų neturėjo, tai valstybei narei taikoma Komisijos nustatyta nekintama palūkanų norma. Austrija, Bulgarija, Čekija, Danija, Estija, Graikija, Ispanija, Italija, Kipras, Latvija, Lenkija, Liuksemburgas, Malta, Portugalija, Rumunija, Slovėnija ir Slovakija pranešė, kad jos neturėjo jokių su palūkanomis susijusių išlaidų, nes jos ataskaitiniu laikotarpiu savo viešuosiuose sandėliuose žemės ūkio produktų neturėjo;

               (5)

               atsižvelgiant į valstybių narių pranešimus Komisijai, EŽŪGF 2013 ataskaitiniais metais taikomos palūkanų normos turėtų būti nustatomos atsižvelgiant į įvairius veiksnius;

               (6)

               šiame reglamente numatytos priemonės atitinka Žemės ūkio fondų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Siekiant padengti išlaidas, susijusias su valstybių narių perkant produktus turėtomis finansinėmis išlaidomis, kurios turi būti priskiriamos Europos žemės ūkio garantijų fondo (EŽŪGF) 2013 ataskaitiniams metams, Reglamento (EB) Nr. 884/2006 IV priede numatytos palūkanų normos, remiantis to reglamento 4 straipsnio 1 dalies a punktu, nustatomos taip:

               a)

               0,2 % Suomijai, jei taikoma speciali palūkanų norma;

               b)

               0,3 % Vokietijai, jei taikoma speciali palūkanų norma;

               c)

               0,5 % Jungtinei Karalystei ir Airijai, jei taikoma speciali palūkanų norma;

               d)

               0,9 % Belgijai, jei taikoma speciali palūkanų norma;

               e)

               1,0 % kitoms valstybėms narėms, jei taikoma nekintama palūkanų norma.

         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2012 m. spalio 1 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 12 d.

            Komisijos vardu

            Pirmininkas

         José Manuel BARROSO

      (1)  OL L 209, 2005 8 11, p. 1.

      (2)  OL L 171, 2006 6 23, p. 35.


title: 2016 m. sausio 14 d. Komisijos įgyvendinimo reglamentas (ES) 2016/39, kuriuo dėl labai patogeniško paukščių gripo ir su šia liga susijusio Meksikos įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (Tekstas svarbus EEE)

text:
16.1.2016

               LT

               Europos Sąjungos oficialusis leidinys

               L 11/3

         KOMISIJOS ĮGYVENDINIMO REGLAMENTAS (ES) 2016/39
   2016 m. sausio 14 d.
   kuriuo dėl labai patogeniško paukščių gripo ir su šia liga susijusio Meksikos įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą ir 9 straipsnio 4 dalies c punktą,
   kadangi:

               (1)

               Komisijos reglamente (EB) Nr. 798/2008 (2) nustatyti veterinarinio sertifikavimo reikalavimai, taikomi importuojant naminius paukščius ir naminių paukščių produktus (toliau – prekės) į Sąjungą ir vežant juos tranzitu per Sąjungą, įskaitant sandėliavimą tranzito metu. Tame reglamente nustatyta, kad prekes importuoti į Sąjungą ir vežti tranzitu per ją galima tik iš trečiųjų šalių, teritorijų, zonų ar skyrių, kurie išvardyti jo I priedo 1 dalyje pateiktos lentelės 1 ir 3 skiltyse;

               (2)

               Reglamente (EB) Nr. 798/2008 taip pat nustatytos sąlygos, kuriomis vadovaujantis trečioji šalis, teritorija, zona ar skyrius turi būti laikomas neužkrėstu labai patogenišku paukščių gripu (LPPG);

               (3)

               Meksika yra įtraukta į Reglamento (EB) Nr. 798/2008 I priedo 1 dalį kaip trečioji šalis, iš kurios leidžiama importuoti į Sąjungą ir vežti per ją tranzitu nurodytais patogenais neužkrėstus (SPF) kiaušinius ir kiaušinių produktus;

               (4)

               po LPPG H7N3 potipio viruso protrūkio Meksikos teritorijoje 2013 m. sausio mėn., Komisijos įgyvendinimo reglamentu (ES) Nr. 437/2013 (3) uždrausta importuoti į Sąjungą ir vežti per ją tranzitu kiaušinių produktus;

               (5)

               vėliausias LPPG protrūkis patvirtintas 2015 m. kovo mėn.;

               (6)

               2015 m. gegužės 8 d. Meksika pateikė naujausią informaciją apie LPPG padėtį šalyje. Meksika įgyvendino likvidavimo strategiją ir atliko paukščių gripo stebėseną. Tolesnio virusio plitimo nenustatyta;

               (7)

               tą informaciją įvertino Komisija. Remdamosi tuo vertinimu ir Meksikos pateiktomis garantijomis Komisijos tarnybos padarė išvadą, kad turėtų vėl būti leidžiama importuoti į Sąjungą ir vežti per ją tranzitu kiaušinių produktus iš visos Meksikos teritorijos;

               (8)

               todėl Meksikai skirtas įrašas Reglamento (EB) Nr. 798/2008 I priedo 1 dalyje turėtų būti atitinkamai iš dalies pakeistas;

               (9)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 798/2008 I priedo 1 dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 14 d.

            Komisijos vardu

            Pirmininkas

         Jean-Claude JUNCKER

      (1)  OL L 18, 2003 1 23, p. 11.

      (2)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).

      (3)  2013 m. gegužės 8 d. Komisijos įgyvendinimo reglamentas (ES) Nr. 437/2013, kuriuo dėl Meksikos įrašo trečiųjų šalių, teritorijų, zonų arba skyrių, iš kurių leidžiama į Sąjungą importuoti ar per ją vežti tranzitu tam tikras prekes, sąraše iš dalies keičiamas Reglamentas (EB) Nr. 798/2008 (OL L 129, 2013 5 14, p. 25).

      PRIEDAS
      Reglamento (EB) Nr. 798/2008 I priedo 1 dalyje Meksikos įrašas pakeičiamas taip:

                     Trečiosios šalies ar teritorijos ISO kodas ir pavadinimas

                     Trečiosios šalies, teritorijos, zonos ar skyriaus kodas

                     Trečiosios šalies, teritorijos, zonos ar skyriaus aprašymas

                     Veterinarijos sertifikatas

                     Specialiosios sąlygos

                     Specialiosios sąlygos

                     Paukščių gripo stebėjimo statusas

                     Skiepijimo nuo paukščių gripo statusas

                     Salmonelių kontrolės statusas

                     Pavyzdys (-džiai)

                     Papildomos garantijos

                     Galiojimo pabaigos diena (1)

                     Galiojimo pradžios diena (2)

                     1

                     2

                     3

                     4

                     5

                     6

                     6 A

                     6 B

                     7

                     8

                     9

                     „MX – Meksika

                     MX-0

                     Visa šalies teritorija

                     SPF

                     EP

                     2016 m. vasario 5 d.“


title: 2012 m. sausio 11 d. Komisijos įgyvendinimo reglamentas (ES) Nr. 19/2012, kuriuo nustatomas eksporto licencijų išdavimo procentinis dydis, kuriuo atmetamos eksporto licencijų paraiškos ir sustabdomas nekvotinio cukraus eksporto licencijų paraiškų teikimas

text:
12.1.2012

               LT

               Europos Sąjungos oficialusis leidinys

               L 8/34

         KOMISIJOS ĮGYVENDINIMO REGLAMENTAS (ES) Nr. 19/2012
   2012 m. sausio 11 d.
   kuriuo nustatomas eksporto licencijų išdavimo procentinis dydis, kuriuo atmetamos eksporto licencijų paraiškos ir sustabdomas nekvotinio cukraus eksporto licencijų paraiškų teikimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 7 straipsnio e punktą kartu su 9 straipsnio 1 dalimi,
   kadangi:

               (1)

               pagal Reglamento (EB) Nr. 1234/2007 61 straipsnio pirmos pastraipos d punktą cukrus, pagamintas prekybos metais viršijant šio reglamento 56 straipsnyje numatytą kvotą, gali būti eksportuojamas tik neviršijant Komisijos nustatytų kiekybinių normų;

               (2)

               minėtosios normos nustatytos 2011 m. balandžio 15 d. Komisijos įgyvendinimo reglamente (ES) Nr. 372/2011, kuriuo nustatoma nekvotinio cukraus ir izogliukozės eksporto norma, taikoma iki 2011–2012 prekybos metų pabaigos (3);

               (3)

               eksporto licencijų paraiškose nurodyti cukraus kiekiai viršija Įgyvendinimo reglamente (ES) Nr. 372/2011 nustatytą normą. Todėl kiekiams, kurių prašoma nuo 2012 m. sausio 2 d. iki sausio 6 d., turėtų būti nustatyta procentinė prašomų kiekių priėmimo norma. Atitinkamai visos cukraus eksporto licencijų paraiškos, pateiktos po 2012 m. sausio 6 d., turėtų būti atmestos, o eksporto licencijų paraiškų pateikimas – sustabdytas,

         PRIĖMĖ ŠĮ REGLAMENTĄ:
   1 straipsnis
   1.   Nekvotinio cukraus eksporto licencijos, kurioms paraiškos buvo pateiktos nuo 2012 m. sausio 2 d. iki sausio 6 d., turėtų būti išduotos prašomiems kiekiams juos padauginus iš nustatyto procento, kuris yra 38,474060 %.
   2.   Todėl nekvotinio cukraus eksporto licencijų paraiškos, pateiktos 2012 m. sausio 9 d., sausio 10 d., sausio 11 d., sausio 12 d. ir sausio 13 d., yra atmetamos.
   3.   Nekvotinio cukraus eksporto licencijų paraiškų teikimas sustabdomas nuo 2012 m. sausio 16 d. iki 2012 m. rugsėjo 30 d.
   2 straipsnis
   Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 11 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 102, 2011 4 16, p. 8.


title: 2015 m. kovo 20 d. Komisijos įgyvendinimo reglamentas (ES) 2015/480, kuriuo 227-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
21.3.2015

               LT

               Europos Sąjungos oficialusis leidinys

               L 77/1

         KOMISIJOS ĮGYVENDINIMO REGLAMENTAS (ES) 2015/480
   2015 m. kovo 20 d.
   kuriuo 227-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą, 7a straipsnio 1 ir 5 dalis,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir subjektai, kurių lėšos ir ekonominiai ištekliai pagal tą reglamentą įšaldomi;

               (2)

               2015 m. kovo 13 d. Jungtinių Tautų Saugumo Tarybos Sankcijų komitetas patvirtino trijų fizinių asmenų ir vieno subjekto įtraukimą į Sankcijų Al-Qaida tinklui komiteto sudarytą asmenų, grupių ir subjektų, kurių lėšos ir ekonominiai ištekliai turėtų būti įšaldyti, sąrašą. 2015 m. kovo 16 d. JT ST Sankcijų komitetas nusprendė iš sąrašo išbraukti keturis asmenis. Be to, 2015 m. vasario 19 d. JT ST Sankcijų komitetas nusprendė iš dalies pakeisti vieną sąrašo įrašą;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas;

               (4)

               siekiant užtikrinti, kad šiame reglamente nustatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 20 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:

                  1)

                  Antraštinė dalis „Fiziniai asmenys“ papildoma šiais įrašais:

                              a)

                                 „Angga Dimas Pershada (alias: a) Angga Dimas Persada, b) Angga Dimas Persadha, c) Angga Dimas Prasondha). Pareigos: Generalinis sekretorius (2014 m. viduryje). Gimimo data: 1985 3 4. Gimimo vieta: Džakarta, Indonezija. Pilietybė: Indonezijos. Paso Nr.: Indonezijos pasas Nr. W344982 (išduotas Angga Dimas Peshada vardu). Kita informacija: a) „Jemaah Islamiyah“ narys; b) „Hilal Ahmar Society Indonesia“ (HASI) vadas. Įtraukimo į sąrašą pagal 2a straipsnio 4 dalies b punktą data: 2015 3 13.“

                              b)

                                 „Bambang Sukirno (alias: a) Pak Zahra, b) Abu Zahra). Gimimo data: 1975 4 5. Gimimo vieta: Indonezija. Pilietybė: Indonezijos. Paso Nr.: Indonezijos pasas Nr. A2062513. Kita informacija: „Jemaah Islamiyah“ vyresnysis vadovas, anksčiau ėjęs vadovaujamas pareigas „Hilal Ahmar Society Indonesia“ (HASI). Įtraukimo į sąrašą pagal 2a straipsnio 4 dalies b punktą data: 2015 3 13.“

                              c)

                                 „Wiji Joko Santoso (alias: a) Wijijoko Santoso, b) Abu Seif al-Jawi, c) Abu Seif). Gimimo data: 1975 7 14. Gimimo vieta: Rembang, Jawa Tengah, Indonesija. Pilietybė: Indonezijos. Paso Nr.: Indonezijos pasas Nr. A2823222 (išduotas 2012 5 28 Wiji Joko Santoso vardu, galioja iki 2017 5 28). Kita informacija: „Jemaah Islamiyah“ Užsienio reikalų padalinio vadas. Įtraukimo į sąrašą pagal 2a straipsnio 4 dalies b punktą data: 2015 3 13.“

                  2)

                  Antraštinė dalis „Juridiniai asmenys, grupės ir organizacijos“ papildoma šiuo įrašu:
                  „„Hilal Ahmar Society Indonesia“ (HASI) (alias: a) „Yayasan Hilal Ahmar“, b) „Indonesia Hilal Ahmar Society for Syria“). Kita informacija: a) tariamai humanitarinės pakraipos „Jemaah Islamiyah“ atšaka; b) veikia Lampunge, Džakartoje, Semarange, Džokjakartoje, Sole, Surabajoje ir Makasare (Indonezija); c) neturi ryšių su Tarptautinės Raudonojo Kryžiaus ir Raudonojo Pusmėnulio draugijų federacijos (IFRC) humanitarinės pagalbos grupe. Įtraukimo į sąrašą pagal 2a straipsnio 4 dalies b punktą data: 2015 3 13.“

                  3)

                  Antraštinėje dalyje „Fiziniai asmenys“ išbraukiami šie įrašai:

                              a)

                                 „Mustafa Mohamed Fadhil (alias a) Al Masri, Abd Al Wakil, b) Ali, Hassan, c) Anis, Abu, d) Elbishy, Moustafa Ali, e) Fadil, Mustafa Muhamad, f) Fazul, Mustafa, g) Mohammed, Mustafa, h) Mustafa Ali Elbishy, i) Al-Nubi, Abu, j) Hussein, k) Jihad, Abu, l) Khalid, m) Man, Nu, n) Yussrr, Abu). Gimimo data: a) 1976 6 23, b) 1976 1 1. Gimimo vieta: Kairas, Egiptas. Pilietybė: Kenijos. Nacionalinis asmens atpažinties Nr.: 12773667 (Kenijos asmens tapatybės kortelė); serijos Nr. 201735161. Įtraukimo į sąrašą pagal 2a straipsnio 4 dalies b punktą data: 2001 10 17.“

                              b)

                                 „Ahmed Mohammed Hamed Ali (alias a) Abdurehman, Ahmed Mohammed, b) Ahmed Hamed, c) Ali, Ahmed Mohammed, d) Ali, Hamed, e) Hemed, Ahmed, f) Shieb, Ahmed, g) Abu Fatima, h) Abu Islam, i) Abu Khadiijah, j) Ahmed The Egyptian, k) Ahmed, Ahmed, l) Al-Masri, Ahmad, m) Al-Surir, Abu Islam, n) Shuaib). Gimimo data: 1967 1 13. Gimimo vieta: Badari, Asyout, Egiptas. Pilietybė: Egipto. Kita informacija: Afganistanas. Įtraukimo į sąrašą pagal 2a straipsnio 4 dalies b punktą data: 2001 10 17.“

                              c)

                                 „Said Ali Al-Shihri (alias a) Sa'id Ali Jabir al-Kathim al-Shihri, b) Said Ali Al Shahri, c) Said Ali Jaber Al Khasaam Al Shahri, d) Said Ali Jaber Al Khassam, e) Abu-Sayyaf, f) Abu-Sufyan al-Azidi, g) Abu-Sayyaf al-Shihri, h) Abu Sufian Kadhdhaab Matrook, i) Salahm, j) Salah Abu Sufyan, k) Salah al-Din, l) Abu Osama, m) Abu Sulaiman, n) Nur al-Din Afghani Azibk, o) Alahhaddm, p) Akhdam, q) Abu Sufian Al Azadi, r) Abu Asmaa). Gimimo data: 1973 9 12. Gimimo vieta: Rijadas, Saudo Arabija. Pilietybė: Saudo Arabijos. Paso Nr.: C102432 (Saudo Arabijos piliečio pasas, išduotas 2000 4 22, nebegalioja nuo 2005 2 26. Išduotas (pagal Hidžros kalendorių) 1421 1 17; galioja iki (pagal Hidžros kalendorių) 1426 1 17). Nacionalinis asmens atpažinties Nr.: 1008168450 (Saudo Arabija). Kita informacija: 2001–2007 m. buvo įkalintas Jungtinėse Amerikos Valstijose. Gyvena Jemene (2010 m. sausio mėn. duomenimis). Įtraukimo į sąrašą pagal 2a straipsnio 4 dalies b punktą data: 2010 1 19.“

                              d)

                                 „Hakimullah Mehsud (alias a) Hakeemullah Mehsud, b) Zulfiqar). Gimimo data: apie 1979 m. Gimimo vieta: Pakistanas. Pilietybė: Pakistano. Kita informacija: a) turimomis žiniomis, gimęs Pietų Vaziristane, Pakistane; b) manoma, gyvena Pakistane; c) organizacijos „Tehrik-i-Taliban Pakistan“ (TTP), veikiančios genčių valdomose vietovėse prie Afganistano ir Pakistano sienos, vadas. Įtraukimo į sąrašą pagal 2a straipsnio 4 dalies b punktą data: 2010 10 21.“

                  4)

                  Įrašas „Khalifa Muhammad Turki Al-Subaiy (alias a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy). Gimimo data: 1965 1 1. Gimimo vieta: Doha, Kataras. Pilietybė: Kataro. Paso Nr.: 00685868 (išduotas Dohoje 2006 2 5, nustojo galioti 2010 2 4). Tapatybės kortelės Nr.: 26563400140 (Kataras). Adresas: Doha, Kataras. Kita informacija: Motinos vardas – Hamdah Ahmad Haidoos. Įtraukimo į sąrašą pagal 2a straipsnio 4 dalies b punktą data: 2008 10 10“ antraštinėje dalyje „Fiziniai asmenys“ pakeičiamas taip:
                  „Khalifa Muhammad Turki Al-Subaiy (alias: a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy, e) Abu Mohammed al-Qatari, f) Katrina). Gimimo data: 1965 1 1. Gimimo vieta: Doha, Kataras. Pilietybė: Kataro. Paso Nr.: 00685868 (išduotas 2006 2 5, nustojo galioti 2011 2 4). Tapatybės kortelės Nr.: 26563400140 (Kataras). Adresas: Doha, Kataras. Kita informacija: Motinos vardas – Hamdah Ahmad Haidoos. Įtraukimo į sąrašą pagal 2a straipsnio 4 dalies b punktą data: 2008 10 10.“


title: 2016 m. liepos 12 d. Komisijos įgyvendinimo reglamentas (ES) 2016/1135, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
13.7.2016

               LT

               Europos Sąjungos oficialusis leidinys

               L 188/19

         KOMISIJOS ĮGYVENDINIMO REGLAMENTAS (ES) 2016/1135
   2016 m. liepos 12 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 12 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  174,2

                  ZZ

                  174,2

                  0709 93 10

                  TR

                  135,5

                  ZZ

                  135,5

                  0805 50 10

                  AR

                  181,7

                  BO

                  217,8

                  CL

                  151,2

                  TR

                  134,0

                  UY

                  167,2

                  ZA

                  148,9

                  ZZ

                  166,8

                  0808 10 80

                  AR

                  161,4

                  BR

                  101,8

                  CL

                  129,1

                  CN

                  102,6

                  NZ

                  147,6

                  ZA

                  104,1

                  ZZ

                  124,4

                  0808 30 90

                  AR

                  121,5

                  CL

                  118,9

                  CN

                  91,9

                  NZ

                  154,1

                  ZA

                  121,8

                  ZZ

                  121,6

                  0809 10 00

                  TR

                  197,0

                  ZZ

                  197,0

                  0809 29 00

                  TR

                  289,0

                  ZZ

                  289,0

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2017 m. birželio 7 d. Komisijos įgyvendinimo reglamentas (ES) 2017/963 dėl leidimo naudoti endo-1,3(4)-beta-gliukanazės, gautos iš Aspergillus aculeatinus (anksčiau klasifikuota kaip Aspergillus aculeatus) (CBS 589.94), endo-1,4-beta-gliukanazės, gautos iš Trichoderma reesei (anksčiau klasifikuota kaip Trichoderma longibrachiatum) (CBS 592.94), alfa amilazės, gautos iš Bacillus amyloliquefaciens (DSM 9553), endo-1,4-beta-ksilanazės, gautos iš Trichoderma viride (NIBH FERM BP4842) ir bacilolizino, gauto iš Bacillus amyloliquefaciens (DSM 9554), preparatą kaip visų rūšių paukščių ir nujunkytų paršelių pašaro priedą, kuriuo iš dalies keičiami reglamentai (EB) Nr. 358/2005 ir (ES) Nr. 1270/2009 (leidimo turėtojas – „Kemin Europa NV“) (Tekstas svarbus EEE. )

text:
8.6.2017

                  LT

                  Europos Sąjungos oficialusis leidinys

                  L 145/18

            KOMISIJOS ĮGYVENDINIMO REGLAMENTAS (ES) 2017/963
      2017 m. birželio 7 d.
      dėl leidimo naudoti endo-1,3(4)-beta-gliukanazės, gautos iš Aspergillus aculeatinus (anksčiau klasifikuota kaip Aspergillus aculeatus) (CBS 589.94), endo-1,4-beta-gliukanazės, gautos iš Trichoderma reesei (anksčiau klasifikuota kaip Trichoderma longibrachiatum) (CBS 592.94), alfa amilazės, gautos iš Bacillus amyloliquefaciens (DSM 9553), endo-1,4-beta-ksilanazės, gautos iš Trichoderma viride (NIBH FERM BP4842) ir bacilolizino, gauto iš Bacillus amyloliquefaciens (DSM 9554), preparatą kaip visų rūšių paukščių ir nujunkytų paršelių pašaro priedą, kuriuo iš dalies keičiami reglamentai (EB) Nr. 358/2005 ir (ES) Nr. 1270/2009 (leidimo turėtojas – „Kemin Europa NV“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo išdavimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                  (2)

                  neterminuotas leidimas naudoti endo-1,3(4)-beta-gliukanazės, gautos iš Aspergillus aculeatinus (anksčiau klasifikuota kaip Aspergillus aculeatus) (CBS 589.94), endo-1,4-beta-gliukanazės, gautos iš Trichoderma reesei (anksčiau klasifikuota kaip Trichoderma longibrachiatum) (CBS 592.94), alfa amilazės, gautos iš Bacillus amyloliquefaciens (DSM 9553), endo-1,4-beta-ksilanazės, gautos iš Trichoderma viride (NIBH FERM BP4842) ir bacilolizino, gauto iš Bacillus amyloliquefaciens (DSM 9554), preparatą remiantis Direktyva 70/524/EEB kaip mėsinių viščiukų pašaro priedą suteiktas Komisijos reglamentu (EB) Nr. 358/2005 (3), kaip mėsinių kalakutų ir nujunkytų paršelių pašaro priedą – Komisijos reglamentu (ES) Nr. 1270/2009 (4). Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis preparatas įtrauktas į pašaro priedų registrą kaip esamas produktas;

                  (3)

                  pagal Reglamento (EB) Nr. 1831/2003 10 straipsnio 2 dalį kartu su to reglamento 7 straipsniu buvo pateiktas prašymas iš naujo įvertinti endo-1,3(4)-beta-gliukanazės, gautos iš Aspergillus aculeatinus (anksčiau klasifikuota kaip Aspergillus aculeatus) (CBS 589.94), endo-1,4-beta-gliukanazės, gautos iš Trichoderma reesei (anksčiau klasifikuota kaip Trichoderma longibrachiatum) (CBS 592.94), alfa amilazės, gautos iš Bacillus amyloliquefaciens (DSM 9553), endo-1,4-beta-ksilanazės, gautos iš Trichoderma viride (NIBH FERM BP4842) ir bacilolizino, gauto iš Bacillus amyloliquefaciens (DSM 9554), preparatą kaip mėsinių viščiukų, mėsinių kalakutų ir nujunkytų paršelių pašaro priedą ir suteikti naują leidimą pagal to reglamento 7 straipsnį jį naudoti kaip visų rūšių paukščių pašaro priedą. Pareiškėjas paprašė tą priedą priskirti prie priedų kategorijos „zootechniniai priedai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (4)

                  Europos maisto saugos tarnyba (toliau – Tarnyba) 2015 m. rugsėjo 9 d. priimtoje nuomonėje (5) padarė išvadą, kad siūlomomis naudojimo sąlygomis priedas neturi nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad šis preparatas gali būti veiksmingai naudojamas mėsiniams viščiukams, mėsiniams kalakutams ir vištoms dedeklėms (6). Tarnybos nuomone, šios išvados gali būti taikomos ir dedeklinėms vištaitėms bei veislei auginamiems kalakutams. Be to, Tarnyba mano, kad priede esančių fermentų veikimo būdas gali būti laikomas panašiu visų rūšių paukščių atveju, todėl išvadas dėl veiksmingumo pagrindinių rūšių naminiams paukščiams gali būti ekstrapoliuojamos ir retesnių rūšių naminiams paukščiams bei dekoratyviniams paukščiams;

                  (5)

                  dėl priedo naudojimo nujunkytiems paršeliams Tarnyba negalėjo padaryti išvados dėl priedo veiksmingumo nujunkytiems paršeliams, nes trūko duomenų. Tačiau atlikus vieną tyrimą nustatytas gerokai didesnis nei pašaro priedo negavusių gyvūnų svorio prieaugis ir geresnis pašaro ir prieaugio santykis, o antro tyrimo rezultatai parodė, kad padidėjo patelių dienos svorio prieaugis, tačiau patinų dienos svorio prieaugio nepastebėta. Šie įrodymai buvo laikomi svarbiu prieaugio zootechninių parametrų gerinimo rodikliu atsižvelgiant į ilgalaikę naudojimo patirtį. Todėl nuspręsta, kad pateikti duomenys atitinka priedo veiksmingumo nujunkytiems paršeliams įrodymo sąlygas;

                  (6)

                  Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (7)

                  endo-1,3(4)-beta-gliukanazės, gautos iš Aspergillus aculeatinus (anksčiau klasifikuota kaip Aspergillus aculeatus) (CBS 589.94), endo-1,4-beta-gliukanazės, gautos iš Trichoderma reesei (anksčiau klasifikuota kaip Trichoderma longibrachiatum) (CBS 592.94), alfa amilazės, gautos iš Bacillus amyloliquefaciens (DSM 9553), endo-1,4-beta-ksilanazės, gautos iš Trichoderma viride (NIBH FERM BP4842) ir bacilolizino, gauto iš Bacillus amyloliquefaciens (DSM 9554), preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                  (8)

                  reglamentai (EB) Nr. 358/2005 ir (ES) Nr. 1270/2009 turėtų būti atitinkamai iš dalies pakeisti;

                  (9)

                  kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                  (10)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Leidimas
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
      2 straipsnis
      Reglamento (EB) Nr. 358/2005 pakeitimai
      Reglamento (EB) Nr. 358/2005 I priedo įrašas E1620, skirtas endo-1,3(4)-beta-gliukanazei (EC 3.2.1.6), endo-1,4-beta-gliukanazei (EC 3.2.1.4), alfa amilazei (EC 3.2.1.1), bacilolizinui (EC 3.4.24.28) ir endo-1,4-beta-ksilanazei (EC 3.2.1.8), išbraukiamas.
      3 straipsnis
      Reglamento (ES) Nr. 1270/2009 pakeitimai
      Reglamentas (EB) Nr. 1270/2009 iš dalies keičiamas taip:

                  1.

                  2 straipsnis išbraukiamas.

                  2.

                  II priedas išbraukiamas.

            4 straipsnis
      Pereinamojo laikotarpio priemonės
      Priede nurodytą preparatą ir pašarus, kurių sudėtyje yra šio preparato, kurie buvo pagaminti ir paženklinti iki 2017 m. gruodžio 28 d. laikantis taisyklių, taikytų iki 2017 m. birželio 28 d., galima toliau teikti rinkai ir naudoti, kol pasibaigs turimos atsargos.
      5 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. birželio 7 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

         (3)  2005 m. kovo 2 d. Komisijos reglamentas (EB) Nr. 358/2005 dėl neribotam laikui išduodamų leidimų naudoti tam tikrus priedus ir dėl leidimo naudoti tam tikrus pašaruose jau leidžiamus priedus (OL L 57, 2005 3 3, p. 3).

         (4)  2009 m. gruodžio 21 d. Komisijos reglamentas (ES) Nr. 1270/2009 dėl nuolatinių leidimų naudoti kai kuriuos pašarų priedus (OL L 339, 2009 12 22, p. 28).

         (5)  EFSA Journal 2015; 13(9):4234.

         (6)  Neturint duomenų apie fermentų išgavą, atliekant veiksmingumo tyrimus nebuvo įmanoma padaryti išvadų dėl veiksmingumo skiriant rekomenduojamą dozę, tačiau buvo remiamasi skaičiavimais ir nurodoma tik nominali dozė.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Aktyvumo vienetai kilograme visaverčio pašaro, kurio drėgnis yra 12 %

                        Zootechninių priedų kategorija. Funkcinė grupė: virškinimo stimuliatoriai

                     4a1620i

                     Kemin Europa NV

                     Endo-1,3(4)-beta-gliukanazė
                     EC 3.2.1.6
                     Endo-1,4-beta-gliukanazė
                     EC 3.2.1.4
                     ALFA amilazė
                     EC 3.2.1.1
                     Endo-1,4-beta-ksilanazė EC 3.2.1.8
                     Bacilolizinas
                     EC 3.4.24.28

                        Priedo sudėtis

                     Preparatas, kurį sudaro:

                                 —

                                 endo-1,3(4)-beta-gliukanazė, gauta iš Aspergillus aculeatinus (anksčiau klasifikuota kaip Aspergillus aculeatus) (CBS 589.94),

                                 —

                                 endo-1,4-beta-gliukanazė, gauta iš Trichoderma reesei (anksčiau klasifikuota kaip Trichoderma longibrachiatum) (CBS 592.94),

                                 —

                                 alfa amilazė, gauta iš Bacillus amyloliquefaciens (DSM 9553),

                                 —

                                 endo-1,4-beta-ksilanazė, gauta iš Trichoderma viride (NIBH FERM BP4842),

                                 —

                                 bacilolizinas, gautas iš Bacillus amyloliquefaciens (DSM 9554), kurių mažiausias aktyvumas yra:

                                 —

                                 Endo-1,3(4)-beta-gliukanazė: 2 350  U (1)/g,

                                 —

                                 Endo-1,4-beta-gliukanazė: 18 000  U (2)/g,

                                 —

                                 ALFA amilazė: 400 U (3)/g,

                                 —

                                 Endo-1,4-beta-ksilanazė: 35 000  U (4)/g,

                                 —

                                 Bacilolizinas 1 700  U (5)/g

                           Kieto pavidalo

                        Veikliosios medžiagos apibūdinimas

                                 —

                                 endo-1,3(4)-beta-gliukanazė, gauta iš Aspergillus aculeatinus (CBS 589.94),

                                 —

                                 endo-1,4-beta-gliukanazė, gauta iš Trichoderma reesei (CBS 592.94),

                                 —

                                 alfa amilazė, gauta iš Bacillus amyloliquefaciens (DSM 9553),

                                 —

                                 endo-1,4-beta-ksilanazė, gauta iš Trichoderma viride (NIBH FERM BP4842),

                                 —

                                 bacilolizinas, gautas iš Bacillus amyloliquefaciens (DSM 9554).

                     Mėsiniai viščiukai
                     Dedeklinės vištaitės
                     Retesnių rūšių dedekliniai paukščiai
                     Jauni paauginti retesnių rūšių dedekliniai paukščiai
                     Dekoratyviniai paukščiai
                     Paršeliai (nujunkyti)

                     —

                     Endo-1,3(4)-beta-gliukanazė
                     1 175  U
                     Endo-1,4-beta-gliukanazė
                     9 000  U
                     ALFA amilazė
                     200 U
                     Endo-1,4-beta-ksilanazė
                     17 500  U
                     Bacilolizinas
                     850 U

                     —

                                 1.

                                 Priedo ir premiksų naudojimo taisyklėse nurodyti laikymo sąlygas ir stabilumą kaitinant.

                                 2.

                                 Naudoti nujunkytiems paršeliams iki 35 kg kūno svorio.

                                 3.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jo naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai naudojami dėvint asmenines apsaugos priemones, įskaitant kvėpavimo takų ir odos apsaugos priemones.

                                 4.

                                 Rekomenduojama naudojimo vištoms dedeklėms norma endo-1,3(4)-beta-gliukanazė:1 175  U; endo-1,4-beta-gliukanazė: 9 000  U; alfa amilazė: 200 U; endo-1,4-beta-ksilanazė: 17 500  U; bacilolizinas: 850 U/kg visaverčio pašaro.

                     2027 m. birželio 28 d.

                        Analizės metodas
                         (6)

                     Siekiant pašarų priede nustatyti:

                                 —

                                 endo-1,3(4)-beta-gliukanazės kiekį: kolorimetrinis metodas, pagrįstas miežių beta-gliukano substrato hidrolize, kuri vykdoma su fermentu gliukanaze, esant 7,5 pH ir 30 °C temperatūrai,

                                 —

                                 endo-1,4-beta-gliukanazės kiekį: kolorimetrinis metodas, pagrįstas karboksimetilceliuliozės hidrolize, kuri vykdoma su fermentu celiuliaze, esant 4,8 pH ir 50 °C temperatūrai,

                                 —

                                 alfa amilazės kiekį: kolorimetrinis metodas, pagrįstas vandenyje tirpių dažiklių dalelių, gautų amilazei veikiant su azurinu skersiniais ryšiais susieto krakmolo polimero substratus, susidarymu, esant 7,5 pH ir 37 °C temperatūrai,

                                 —

                                 endo-1,4-beta-ksilanazės kiekį: kolorimetrinis metodas, pagrįstas miežių ksilano substrato hidrolize, kuri vykdoma su fermentu ksilanaze, esant 5,3 pH ir 50 °C temperatūrai,

                                 —

                                 bacilolizino kiekį: kolorimetrinis metodas, pagrįstas azodažiklio, gauto proteazei veikiant azo-kazeino substratą, išsiskyrimu, eant 7,5 pH ir 37 °C temperatūrai.

                           Siekiant nustatyti premiksuose ir pašaruose:

                                 —

                                 endo-1,3(4)-beta-gliukanazės kiekį: plokštelės bandymo metodas, pagrįstas gliukanazės difuzija ir po to vykstančiu raudonos agaro terpės spalvos išnykimu dėl beta-gliukano hidrolizės,

                                 —

                                 endo-1,4-beta-gliukanazės kiekį: kolorimetrinis metodas, pagrįstas vandenyje tirpių dažiklių dalelių, gautų celiuliazei veikiant su azurinu skersiniais ryšiais susietos vandenyje netirpios HE-celiuliozės substratą, matavimu,

                                 —

                                 alfa amilazės kiekį: kolorimetrinis metodas, pagrįstas vandenyje tirpių mėlynų dalelių, gautų amilazei veikiant su azurinu skeriniais ryšiais susieto vandenyje netirpaus mėlynos spalvos krakmolo polimero substratus, susidarymu,

                                 —

                                 endo-1,4-beta-ksilanazės kiekį: kolorimetrinis metodas, pagrįstas vandenyje tirpių dažiklių dalelių, gautų ksilanazei veikiant su azurinu skersiniais ryšiais susietą kviečių arabinoksilaną, matavimu,

                                 —

                                 bacilolizino kiekį: plokštelės bandymo metodas, pagrįstas proteazės difuzija azo-kazeino agaro terpėje ir po to vykstančia kazeino hidrolize.

                     Visi kalakutai
                     Vištos dedeklės
                     Retesnių rūšių mėsiniai paukščiai

                     Endo-1,3(4)-beta-gliukanazė
                     588 U
                     Endo-1,4-beta-gliukanazė
                     4 500  U
                     ALFA amilazė
                     100 U
                     Endo-1,4-beta-ksilanazė
                     8 750  U
                     Bacilolizinas
                     425 U

            (1)  1 U – tai fermento kiekis, atpalaiduojantis 0,0056 mikromolio redukuojančių cukrų (gliukozės ekvivalentai) per minutę iš miežių beta-gliukano pH 7,5 ir 30 °C aplinkoje.

            (2)  1 U – tai fermento kiekis, atpalaiduojantis 0,0056 mikromolio redukuojančių cukrų (gliukozės ekvivalentai) per minutę iš karboksimetilceliuliozės pH 4,8 ir 50 °C aplinkoje.

            (3)  1 U – tai fermento kiekis, hidrolizuojantis 1 mikromolį glikozidinių ryšių per minutę iš vandenyje netirpaus skersinio ryšio krakmolo polimero pH 7,5 ir 37 °C aplinkoje.

            (4)  1 U – tai fermento kiekis, atpalaiduojantis 0,0067 mikromolio redukuojančių cukrų (ksilozės ekvivalentai) per minutę iš beržų ksilano pH 5,3 ir 50 °C aplinkoje.

            (5)  1 U – tai fermento kiekis, ištirpdantis 1 mikrogramą azo-kazeino substrato per minutę pH 7,5 ir 37 °C aplinkoje.

            (6)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2016 m. spalio 14 d. Komisijos įgyvendinimo reglamentas (ES) 2016/1827, kuriuo 255-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
15.10.2016

               LT

               Europos Sąjungos oficialusis leidinys

               L 279/90

         KOMISIJOS ĮGYVENDINIMO REGLAMENTAS (ES) 2016/1827
   2016 m. spalio 14 d.
   kuriuo 255-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede yra išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2016 m. spalio 11 d. Jungtinių Tautų Saugumo Tarybos (JTST) Sankcijų komitetas nusprendė išbraukti vieną fizinį asmenį iš asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo ir iš dalies pakeisti vieną įrašą. Todėl Reglamento (EB) Nr. 881/2002 I priedas turėtų būti atitinkamai atnaujintas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 14 d.

            Komisijos vardu

            Pirmininko pavedimu

            Laikinai einantis Užsienio politikos priemonių tarnybos vadovo pareigas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:

                  1.

                  Antraštinėje dalyje „Fiziniai asmenys“ išbraukiamas šis įrašas:
                  „Nasir 'Abd-Al-Karim 'Abdullah Al-Wahishi (alias: a) Nasir al-Wahishi, b) Abu Basir Nasir al-Wahishi, c) Naser Abdel Karim al-Wahishi, d) Nasir Abd al-Karim al-Wuhayshi, e) Abu Basir Nasir Al-Wuhayshi, f) Nasser Abdul-karim Abdullah al-Wouhichi, g) Abu Baseer al-Wehaishi, h) Abu Basir Nasser al-Wuhishi, i) Abdul Kareem Abdullah Al-Woohaishi, j) Nasser Abdelkarim Saleh Al Wahichi, k) Abu Basir, l) Abu Bashir). Gimimo data: a) 1976 10 1, b) 1396 10 8 (pagal Hidžros kalendorių). Gimimo vieta: Jemenas. Pilietybė: Jemeno. Paso Nr. 40483 (Jemeno piliečio pasas, išduotas 1997 m. sausio 5 d.). Kita informacija: pranešta, kad mirė 2015 m. birželio mėn. Jemene. Įtraukimo į sąrašą pagal 7d straipsnio 2 dalies i punktą data: 2010 1 19“.

                  2.

                  Toliau nurodytas antraštinės dalies „Fiziniai asmenys“ įrašas keičiamas taip:
                  „Yazid Sufaat (alias a) Joe, b) Abu Zufar). Adresas: Taman Bukit Ampang, Selangor, Malaizija. Gimimo data: 1964 1 20. Gimimo vieta: Johor, Malaizija. Pilietybė: Malaizijos. Paso Nr. A 10472263. Nacionalinis asmens kodas 640120-01-5529. Įtraukimo į sąrašą pagal 2a straipsnio 4 dalies b punktą data: 2003 9 9“ pakeičiamas ir išdėstomas taip:
                  Yazid Sufaat (alias: a) Joe, b) Abu Zufar). Adresas: a) Taman Bukit Ampang, Selangor, Malaizija (ankstesnis adresas), b) Malaizija (įkalinimo įstaigoje nuo 2013 m.). Gimimo data: 1964 1 20. Gimimo vieta: Johor, Malaizija. Pilietybė: Malaizijos. Paso Nr. A 10472263. Nacionalinis asmens identifikavimo kodas: 640120-01-5529. Įtraukimo į sąrašą pagal 7d straipsnio 2 dalies i punktą data: 2003 9 9.


title: 2014 m. rugpjūčio 27 d. Komisijos įgyvendinimo reglamentas (ES) Nr. 929/2014, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Fungo di Borgotaro (SGN)]

text:
29.8.2014

               LT

               Europos Sąjungos oficialusis leidinys

               L 258/3

         KOMISIJOS ĮGYVENDINIMO REGLAMENTAS (ES) Nr. 929/2014
   2014 m. rugpjūčio 27 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Fungo di Borgotaro (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos „Fungo di Borgotaro“, įregistruotos Komisijos reglamentu (EB) Nr. 1107/96 (2), specifikacijos pakeitimo patvirtinimo paraišką;

               (2)

               pagal Reglamento (ES) Nr. 1151/2012 53 straipsnio 2 dalį šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Fungo di Borgotaro“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 27 d.

            Komisijos vardu

            Pirmininko pavedimu

         Tonio BORG

            Komisijos narys

      (1)  OL L 343, 2012 12 14, p. 1.

      (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

      (3)  OL C 122, 2014 4 25, p. 4.


title: 2015 m. lapkričio 17 d. Komisijos įgyvendinimo reglamentas (ES) 2015/2063 dėl leidimo 2016 m. neribotai be muito įvežti į Sąjungą tam tikras Norvegijos kilmės prekes, gaunamas perdirbant žemės ūkio produktus, kuriems taikomas Europos Parlamento ir Tarybos reglamentas (ES) Nr. 510/2014

text:
18.11.2015

               LT

               Europos Sąjungos oficialusis leidinys

               L 301/10

         KOMISIJOS ĮGYVENDINIMO REGLAMENTAS (ES) 2015/2063
   2015 m. lapkričio 17 d.
   dėl leidimo 2016 m. neribotai be muito įvežti į Sąjungą tam tikras Norvegijos kilmės prekes, gaunamas perdirbant žemės ūkio produktus, kuriems taikomas Europos Parlamento ir Tarybos reglamentas (ES) Nr. 510/2014
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (1), ypač į jo 16 straipsnio 1 dalies a punktą,
   atsižvelgdama į 2004 m. spalio 25 d. Tarybos sprendimą 2004/859/EB dėl Europos bendrijos ir Norvegijos Karalystės susitarimo pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo sudarymo (2), ypač į jo 3 straipsnį,
   kadangi:

               (1)

               1973 m. gegužės 14 d. Europos ekonominės bendrijos ir Norvegijos Karalystės susitarimo (3) (toliau – Europos ekonominės bendrijos ir Norvegijos Karalystės dvišalis laisvosios prekybos susitarimas) 2 protokole ir EEE susitarimo (4) 3 protokole susitariančiosioms šalims nustatyta prekybos tvarka, taikoma tam tikriems žemės ūkio ir perdirbtiems žemės ūkio produktams;

               (2)

               EEE susitarimo 3 protokole nustatyta nulinė muito norma, taikoma vandenims, į kuriuos pridėta cukraus ar kitų saldiklių arba aromatinių medžiagų ir kurių KN kodas yra 2202 10 00, ir kitiems nealkoholiniams gėrimams, kurių sudėtyje nėra produktų, priskiriamų 0401–0404 pozicijoms, arba riebalų, gautų iš produktų, priskiriamų 0401–0404 pozicijoms, ir kurių KN kodas yra 2202 90 10;

               (3)

               Europos bendrijos ir Norvegijos Karalystės susitarimu pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo (5) (toliau – susitarimas pasikeičiant laiškais) 2 protokolo, patvirtintu Sprendimu 2004/859/EB, Norvegijos atžvilgiu nulinės muito normos taikymas minėtiems vandenims ir tiems kitiems atitinkamiems gėrimams buvo sustabdytas neribotam laikui. Pagal šį susitarimą pasikeičiant laiškais Norvegijos kilmės prekes, kurių KN kodai yra 2202 10 00 ir ex 2202 90 10, importuoti be muito leidžiama tik neviršijant neapmuitinamos kvotos. Už paskirtą kvotą viršijantį importą mokamas muitas;

               (4)

               be to, pagal susitarimą pasikeičiant laiškais reikalaujama svarstomus produktus leisti neribotai be muito įvežti į Sąjungą, jeigu iki praėjusių metų spalio 31 d. tarifinė kvota nebuvo išnaudota. Remiantis Komisijai pateiktais duomenimis, 2015 m. metinė svarstomų vandenų ir gėrimų kvota, kurią buvo leista naudoti Komisijos įgyvendinimo reglamentu (ES) Nr. 1130/2014 (6), 2015 m. spalio 31 d. dar nebuvo išnaudota. Todėl reikėtų leisti neribotai be muito įvežti į Sąjungą svarstomus produktus nuo 2016 m. sausio 1 d. iki gruodžio 31 d.;

               (5)

               todėl bemuičio režimo, taikomo pagal Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolą, laikinas sustabdymas 2016 m. nėra taikomas;

               (6)

               šiame reglamente nustatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais I priede, komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Nuo 2016 m. sausio 1 d. iki gruodžio 31 d. leidžiama neribotai be muito įvežti į Sąjungą Norvegijos kilmės prekes, kurių KN kodai yra 2202 10 00 (vandenys, įskaitant mineralinius ir gazuotuosius vandenis, į kuriuos pridėta cukraus ar kitų saldiklių arba aromatinių medžiagų) ir ex 2202 90 11, ex 2202 90 15 bei ex 2202 90 19 (kiti nealkoholiniai gėrimai, į kuriuos pridėta cukraus (sacharozės arba invertuotojo cukraus), 11 ir 19 TARIC poskyriai).
   2.   1 dalyje nurodytoms prekėms taikomos kilmės taisyklės yra nustatytos 1973 m. gegužės 14 d. Europos ekonominės bendrijos ir Norvegijos Karalystės susitarimo 3 protokole.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 17 d.

            Komisijos vardu

            Pirmininkas

         Jean-Claude JUNCKER

      (1)  OL L 150, 2014 5 20, p. 1.

      (2)  OL L 370, 2004 12 17, p. 70.

      (3)  OL L 171, 1973 6 27, p. 2.

      (4)  OL L 1, 1994 1 3, p. 3.

      (5)  OL L 370, 2004 12 17, p. 72.

      (6)  2014 m. spalio 22 d. Komisijos įgyvendinimo reglamentas (ES) Nr. 1130/2014, kuriuo leidžiama naudoti 2015 m. tarifinę kvotą, taikomą tam tikroms į Europos Sąjungą importuojamoms iš perdirbtų žemės ūkio produktų, nurodytų Europos Parlamento ir Tarybos reglamente (ES) Nr. 510/2014, pagamintoms Norvegijos kilmės prekėms (OL L 305, 2014 10 24, p. 104).